Kõvasti turuosa kaotanud Soome riiklik gaasifirma lubab vastukaaluks Eesti turule tulla.
Gaasitoru Paldiskist Ingåsse vedades riskisid Eesti ja Soome valitsused sadade miljonite eurodega. Kuna gaasi liigutamiseks ei ole kahe riigi vahel kunagi sellist ühendust olnud, polnud võimalik täie kindlusega öelda, et seda vaja läheb. Tõehetk saabus selle aasta 1. jaanuaril, kui Balticconnectoriks ristitud torujuhe ametlikult tööle hakkas.
Tulemus? Toru esialgsest läbilaskevõimest jäi puudu, ütlevad teadjad. Seda näitavad ka ametlikud andmed.